KYK: Applous toe Bok span inlig hy verkas | Netwerk24
01 Januarie 2021 06:03
Die losskakel Ian Madigan praat oor die Ulster-groep se reaksie toe Marcell Coetzee hulle meedeel dat hy na Suid-Afrika terugkeer om vir die Bulle te speel.
Marcell Coetzee het 30 toetse vir die Bokke gespeel. Foto: Getty Images
Die Springboklosvoorspeler het 'n kontrak van drie jaar by Loftus Versfeld gesluit ná vyf seisoene by die Ierse klub waar hy vinnig 'n gunsteling onder aanhangers en 'n gereelde lid van die beginspan geword het.
"Gewoonlik wanneer 'n speler opstaan en aankondig hy vat die pad, daal daar 'n koue stilte oor die groep en dan gaan mens voort met die vergadering," sê Madigan in die onderstaande onderhoud.
"Maar hy het 'n werklike groot ronde applous ontvang en ek het gedink dit was 'n lieflike gebaar.
"Dit was ook 'n aanduiding van die agting wat ons vir hom het en die respek wat hy binne die span geniet."
"It was a measure of the man that he is and the respect that he had within the group."@ian_madigan on the reaction of the Ulster squad when @marcell_coetzee spoke to them about moving back home ???? pic.twitter.com/Zknc2y9mf9